સરોજબહેને મનને ટટોળી જોયું, અને તેમને યાદ આવ્યું કે નાનપણમાં તેમને અવનવી ફેશન સાથેનાં ડિઝાઇન કરેલાં કપડાં પહેરવાનો ગજબનો શોખ હતો. બાને તે જાતે ડિઝાઇન કરીને આપતાં અને બા તેમના કહ્યા પ્રમાણે બધા કરતાં અલગ કપડાં સીવી આપતાં. સરોજબહેને સૌ પહેલાં કપડાં સીવવાનાં બે મશીન વસાવ્યાં, સાથે સોસાયટીમાં રહેતી આવો જ શોખ ધરાવતી બે યુવતીઓને ટ્રેનિંગ આપવા માંડી. આમ જોતજોતાંમાં ઘરે રહી ફેશન ડિઝાઇનિંગના ક્લાસ શરૂ કરી દીધા. તેમની આત્મશક્તિમાં વધારો થયો, સાથે તેમનું નામ પણ જાણીતું બન્યું.